Kalbame apie katalikų intelektualų kartą, kuri 
1936 m. paskelbė deklaraciją „Į organiškosios 
valstybės kūrybą“!, reiškėsi dienraščio „XX amžius“ 
ir mėnesinio kultūros žurnalo „Židinys“ puslapiuo- 
se, vėliau bolševikų šiek tiek aplamdyta, aktyviai 
dalyvavo 1941 m. sukilime. Išeivijoje beveik tie patys 
žmonės, pritraukę jaunesnių, veikdami Lietuvių 
Fronto Bičiulių vardu 1954-1955 m. paskelbė prog- 
raminę deklaraciją „Į pilnutinę demokratiją“, 
1992 m. perspausdintą Lietuvoje*. 

Pirmąją deklaraciją pasirašė šešiolika asmenų, 
dauguma buvo VDU teologijos-filosofijos fakulteto 
absolventai. Vienas buvo profesorius, aštuoni moks- 
lų daktarai. Tarp jų nebuvo nė vieno kunigo - tai 
išskirtinis atvejis Lietuvos politiniame gyvenime. 
Vienas deklaracijos autorių žuvo sovietiniame lage- 
ryje, keturi buvo sovietų kalinti ar tremti. Beveik 
visi kiti karui baigiantis pasitraukė į Vakarus. Kalba- 
mu metu tik Pakštas buvo baigęs ketvirtą dešimt- 
metį. Deklaraciją pasirašė Juozas Ambrazevičius (g. 
1903, vėliau - Brazaitis), Pranas Dielininkaitis (g. 
1902), Jonas Grinius (g. 1902), Juozas Grušas (g. 
1901), Zenonas Ivinskis (g. 1908), Juozas Keliuotis 
(g. 1902), Antanas Maceina (g. 1908), Ignas Mali- 
nauskas (g. 1900, vėliau - Malėnas), Pranas Mantvy- 
das (g. 1896), Kazys Pakštas (g. 1893), Česlovas Pa- 
kuckas (g. 1898), Jonas Pankauskas (g. 1904), An- 
tanas Salys (g. 1902), Ignas Skrupskelis (g. 1903), 
Antanas Vaičiulaitis (g. 1906) ir Balys Vitkus (g. 
1898). „Naujosios romuvos“ redaktoriaus Keliuočio 
ir kitų keliai netrukus išsiskyrė. Jau 1939 m. savo 


KĘSTUTIS SKRUPSKELIS (apie jį žr. Naujasis Židinys-Aidai. — 
1995. - Nr. 10. — P. 724 (20)) atremia šiandienių autorių kaltini- 
mus ikikarinės Lietuvos katalikų intelektualams. 

" Į organiškosios valstybės kūrybą I/ Naujoji romuva. - 1936. — 
Nr. 8. — P. 169-175. 

žurnalo puslapiuose „XX amžiaus“ redaktorių 
Skrupskelį jis pavadino niekšu, nors vėliau rado 
vietos buvusių bendražygių straipsniams". Ilgiausiai 
gyveno Jonas Pankauskas. Sugrįžusiam Lietuvon 
po sovietinės tremties, jam nebuvo leista dalyvauti 
viešame gyvenime. Deja, jis nebesugebėjo apie tas 
dienas paliudyti. 

Bent ligi šiol galvota, kad tai garbingi žmonės, 
pirmas lietuviško nepriklausomo švietimo laimėji- 
mas. O dabar pasigirsta balsų, jog tai fašistai, savo 
veikla visai Lietuvai darę gėdą. Kad ši karta simpa- 
tizavo fašizmui, buvo kalbama ir anksčiau, bet į 
tokius, mano nuomone, šmeižtus nekreipiau per 
daug dėmesio. Tačiau negaliu tylėti, kai įtakingos 
organizacijos vardu platinamas šmeižtas gali įsitvir- 
tinti mūsų kultūroje. Neseniai pasirodė dvi knygos, 
abi kilusios Santaros-Šviesos federacijos aplinkoje. 
Tai Klaipėdos universiteto filosofijos dėstytojo Leo- 
nido Donskio „Tarp Karlailio ir Klaipėdos“ ir išei- 
vijos žurnalisto Liūto Mockūno „Pavargęs hero- 
jus“*. Abu autoriai visų pirma puola Maceiną, kartu 
ir katalikus intelektualus. Mockūno puolimas rames- 
nis, bet Donskis dažnai pasiekia aukštoką retorinę 
gaidą. Jo nuomone, Maceina buvo ne tik lietuviško 
fašizmo ideologas, bet ir menkas filosofas, nė iš 
tolo nevertas aklo garbinimo, kurio, Donskio nuo- 
mone, jis šiuo metu susilaukia. 

Ilgai negalėjau apsispręsti, ką daryti: ar tylėti, 
ar aštria replika juos išbarti, nes akivaizdu, jog 
smerkiamų raštų jie nėra skaitę. Viena vertus, nesu 
neutralus stebėtojas, bet suinteresuotas asmuo, ir 


* Į pilnutinę demokratiją. — K., 1992. 

* Naujoji romuva. — 1989. — Nr. 41. — P. 741. 

* Donskis L. Tarp Karlailio ir Klaipėdos. — Klaipėda, 1997; 
Mockūnas L. Pavargęs Nerojus: Jonas Deksnys trijų žvalgybų 
tarnyboje. — V., 1997. 

ne vien dėl to, kad kartais tenka dalyvauti Fronto 
Bičiulių veikloje. Ryžtis polemikai nenorėjau dar 
ir dėl to, kad būtų reikėję daug laiko skirti įrodi- 
nėjimams, jog Donskis Maceiną kaip kataliką filoso- 
fąkritikuoja remdamasis archajiška filosofijos samp- 
rata. Antra vertus, poleminę aistrą žadino Donskio 
perdėta retorika, gausios tiek faktinės, tiek logikos 
klaidos ir akivaizdus faktas, jog geriausiu atveju 
smerkiamus raštus jis tik vartė, ieškodamas inkri- 
minuojančios medžiagos. Galų gale nusprendžiau 
nei leistis į polemiką, nei tylėti. Čia neminėsiu nei 
Mockūno, nei Donskio. Kiek sugebu ramiau, mė- 
ginsiu pristatyti 1936 m. deklaracijos turinį bei Ma- 
ceinos ir jo bendrų pažiūras į fašizmą bei nacio- 
nalsocializmą. Maceinos socialinėms pažiūroms as- 
meniškai retai kada pritariu, kaip nepritariu bet 
kokiai ekonominių procesų kritikai remiantis vien 
tik moralinėmis normomis. Maceinos ankstyvieji 
raštai, mano nuomone, yra silpni, ir jeigu jis nebūtų 
pasireiškęs po karo išeivijoje, apie Maceiną kaip 
filosofą būtų mažai reikalo kalbėti. Tačiau apskri- 
tai Maceina yra pakankamai reikšminga asmenybė, 
tad jį vertinant naudinga po ranka turėti visą jo 
idėjinį palikimą. Filosofija - taisyklė turi labai svar= 
bių išimčių - yra senų žmonių verslas, ir vertinant 
bet kokį filosofą, reikia taip pat susipažinti su jo 
jaunatviškai audringais svarstymais. Tokių raštų per- 
spausdinimas — ne garbinimas, bet paslauga tyri- 
nėtojams. 

Tačiau negalima su fašizmu tapatinti jaunatviško 
ir poetiško įsijautimo į varguomenės būklę, aistrin- 
go tikėjimo, jog vargšus galima ir reikia gelbėti ir 
juos įgalinti realiai džiaugtis demokratijos laisvėmis. 
Todėl bandysiu parodyti, kad nei Maceina, nei jo 
bičiuliai nebuvo fašistai, bet siekė valstybės decen- 
tralizacijos; kad Maceina nebuvo rasistas, bet savo 
tautos sampratą sąmoningai skyrė nuo rasistinės 
vokiečių; kad tautiškumo bei rasizmo klausimais 
katalikai, tarp jų ir deklaracijos autoriai, tarp savęs 
nesutarė. Trečios tezės tarsi nereikėtų, nes tai sa- 
vaime aiški tiesa. Bet ji reikalinga, nes kritikai ka- 
talikus dažnai įsivaizduoja lyg kokius kareivius, koja 
kojon žengiančius ten, kur liepia Bažnyčia, Macei- 
na apskritai buvo vienas nepaklusnesnių, nors ra- 
sizmo klausimu galvojo maždaug taip, kaip tuo 

metu mokė Bažnyčia. Pasirodo, metafizinė sielos 
samprata, kaip ne iš gamtos kilusi, yra beveik visiš- 
kai užtikrintas rasizmo priešnuodis. Nacių požiūriu, 
nuosekliai galvojantis katalikas rasistu negali būti. 


FAŠIZMAS BEI NACIONALSOCIALIZMAS 


Daug neaiškumų išvengsime fašizmo netapatin- 
dami su nacionalsocializmu, dviejų skirtingų ap- 
raiškų nevadindami tuo pačiu vardu, kaip dažnai 
darė sovietai. Skirtumui išryškinti pakanka enciklo- 
pedinio lygio žinių. Fašizmas tikslesne šio žodžio 
prasme yra Italijoje kilęs politinis judėjimas, visų 
pirma siekęs pakeisti valstybės formą bei procesus. 
Onacionalsocializmas atsirado Vokietijoje kaip tam 
tikra istorijos samprata, savotiškas pasakojimas apie 
vokiečius (kartu ir visą žmoniją) ištikusį blogį ir 
žmonijos išganymą, akcentuojantis jos rasinį pasi- 
skirstymą ir pranašaujantis utopinį blogio proble- 
mos išsprendimą laike. Fašizmo su demokratija 
suderinti negalima, nes jiedu siūlo priešingus politi- 
nio gyvenimo receptus. Bet nacionalsocializmas 
gali reikštis ir esant demokratijai, nors fašistinė po- 
litika jam parankesnė. Čia verta prisiminti, jog fa- 
šistas Mussolini laimėjo sumobilizavęs mases žygiui 
į Romą. O Hitleris tapo Vokietijos kancleriu kons- 
titucine tvarka ir savo valdymo pradžioje paskelbė 
demokratinius rinkimus, kuriuos jo partija laimė- 
jo. Pirmus prieš žydus nukreiptus įstatymus Vokie- 
tijoje paskelbė demokratiniu būdu išrinktas parla- 
mentas. Pasirodo, jog parlamentinėje demokrati- 
joje, daugumai neribotai viešpataujant, galimi stam- 
būs nusikaltimai. 

Marxas taip pat sukūrė pasakojimą apie žmoniją 
ištikusį blogį ir taip pat pranašavo utopinį istorijos 
galą. Mano nuomone - jos ginti šiame rašinyje 
neturiu vietos — šis utopinis pradas yra pagrindinė 
tiek nacių, tiek komunistų nusikaltimų priežastis. 
Nei Hitleris, nei Stalinas nebūtų galėję sutelkti 
reikiamo kiekio naikinančios jėgos, negalėdami 
argumentuoti, jog absoliuti žmonijos gerovė pateisi- 
na bet kokias priemones. Jie būtų buvę dideli nu- 
sikaltėliai ir be šio argumento, bet nebūtų pasiekę 
tokio veiklos masto. Mussolini, kuris, istorikų tvirti- 

nimu, iš pradžių iš Hitlerio rasizmo šaipėsi, veikė 
daug mažesniu mastu. 

Hitleris, aišku, nebuvo vien utopinių nuotaikų 
rasistas ir jo valstybės samprata buvo fašistinė. Tačiau 
svarbu šias dvi apraiškas skirti ir pripažinti bent jau 
teorinę galimybę nuosekliai gėrėtis arba Hitlerio, 
arba Mussolinio fašizmu ir kartu smerkti Hitlerio 


rasizmą. 

XIX a. atsirado ir suklestėjo antropologiniai 
mokslai. Nuo pat šių mokslų pradžios žmonijos 
rasinis susiskirstymas susilaukė daug dėmesio (do- 
mėtasi iki Antrojo pasaulinio karo). Bet kas, susido- 


mėjęs antropologine literatūra, neišvengiamai su- 


sidūrė su rasių problema, Žmonijos rasės skaičiuo- 


tos labai įvairiai. Europos gyventojai, pavyzd 


kartais buvo priskiriami vienai rasei, o kartais s| 
tomi į kelias. Lietuviškai gana pilną gausios lite- 


5- 


ratūros apžvalgą pateikė arkivyskupas Mečislovas 


Reinys brošiūroje „Rasizmo problema“*. Reikia 
pastebėti, kad jis smerkė rasizmą tiek filosofiniu, 


tiek moraliniu požiūriu, remdamasis popiežiaus ir 
kitų Europos vyskupų pasisakymais. 

Rasių problema gali likti tik mokslinis, teorinis 
dalykas, neturintis jokių moralinių ar politinių imp- 
likacijų. Ar žmonės priklauso vienai rasei, ar ke- 

lioms, ar keliolikai, su kiekvienu žmogumi galime 
elgtis lygiai taip pat, pabrėždami visų žmonių dvasinį 
lygiavertiškumą. Tačiau jau nuo patantropologinių 
mokslų pradžios bandyta sieti rasinius ir dvasinius 
skirtumus. To meto Anglijos ir Amerikos antropo- 
loginė literatūra (kitų nežinau) pilna bandymų 
rases rikiuoti hierarchiniu būdu, pagal jų tariamai 
įgimtą sugebėjimą kurti civilizaciją. Sukurtas net 
ištisas mokslas (kranioskopija), skirtas įvairių rasių 
atstovų smegenų masei sverti, ieškant koreliacijos 
tarp smegenų dydžio ir civilizacijos lygio. Tokiomis 
aplinkybėmis pradedama kalbėti, jog žemesnės ra- 
sės natūraliai „pasitraukia“ aukštesnėms artėjant, 
Nuo čia iki nacių rasizmo lieka tik du žingsniai. 

Vieną jų, Reinio teigimu, žengė prancūzas Jo- 
sephas Arthuras Gobineau, 1853-1855 m. paskel- 
bęs, jog „ariškoji“ rasė yra pati kilniausia. Jo nuo- 
mone, arijų sukurta civilizacija nyksta, nes arijų 


Gegužinė Pajiesyje. Pirmoje eilėje: kai- 
rėje — Kazys Pakštas, dešinėje — kun. 
Mečislovas Reinys; antroje eileje: antras 
iš dešinės — Ignas Skrupskelis, trečias — 
Juozas Ambrazevičius; trečioje eilėje; 
dešinėje — Pranas Dielininkaitis. 1926. 
Nuotraukos fragmentas. Iš Donatos Lin- 
čiuvienės archyvo 


kraujas sumišo su žemesnių rasių krauju. Tad ant- 
ropologijoje iškyla politiškai pavojingas rasinio gry- 
numo idealizavimas?. Antrą žingsnį žengė suvokie- 
tėjas anglas Houstonas Stewartas Chamberlainas, 


* Reinys M. Rasizmo problema. - K., 1939. 
* Ibid, — P. 12. 

pabrėžęs svetimą bei tvirkinančią žydų įtaką „teu- 
tonams“. O kadangi teutonų rasei skirta valdyti 
pasaulį, jos kraujo užteršimas kenkia visai žmonijai. 
Visos žmonijos išganymo istorijoje čia į vokiečių 
rasizmą įsiliejo utopiškesnis momentas. Antra ver- 
tus, prie jo prisijungė iš kitų šaltinių kylantis anti- 
semitizmas. Tad Vokietijoje vienon pasaulėžiūron 
suplaukė visos prielaidos, vedančios prie galutinio 
žydų, ir ne tik jų, klausimo sprendimo. Nacių ra- 
sizmas (tai jo specifinis bruožas) aistras masėse ža- 
dinantį antisemitizmą subordinuoja utopinei ide- 
ologijai. 

Minėtoje knygoje Reinys rasizmą kritikuoja įvai- 
riais požiūriais. Moksliniu požiūriu nacių teorija 
yra nesąmonė. Reinys pritaria kai kurių mokslininkų 
nuomonei, jog iš viso nėra ir niekada nebuvo „arijų“ 
rasės. Tiesa, yra arijų kalbų šeima, tačiau šias kalbas 
vartojo įvairių rasių žmonės. Kad ir kaip ten būtų, 
Europoje grynų rasių nėra, o kiekviena Europos 
tauta yra kelių rasių mišinys. O jeigu kur ir atsirastų 
grynų rasių, jos būtų žemesnės kultūros negu miš- 
rios rasės, nes, Reinio teigimu, antropologai randa 
tiesioginį ryšį tarp aukštos kultūros ir rasių mai- 
šymosi". 

Moraliniu požiūriu Reiniui labiausiai rūpi kata- 
likų padėtis, kuri, jo nuomone, esanti labai bloga. 
Naciai naikina katalikišką spaudą bei organizaci- 
jas, skatina katalikus palikti Bažnyčią ir tenkintis 
„politiniu germaniškos rasės tikėjimu“*. Reinys pa- 
stebi, kad nors protestantai taip pat yra persekio- 
jami, „skaudžiausias likimas nacių valstybėje yra 
tekęs žydams. Dauguma įstatymų ir įsakymų yra 
specialiai sukurti prieš žydus. 1938 m. rudenio smur- 
to aktai prieš žydus sukėlė didelį kultūringo pasau- 
lio pasipiktinimą“. 

Reinys beveik kartoja 1933 m. „Židinio“ žodžius, 
naciams laimėjus seimo rinkimus: savo elgesiu prieš 
žydus „hitlerininkai nustebino ir papiktino visą gal- 
vojantį civilizuotą pasaulį“!?. Truputį nukrypdamas 


* Ibid. - P. 17-19. 

5 Ibid. — P. 55. 

9 Ibid. - P. 70 

V Nepasirašyta apžvalga I/ Židinys. - 1933. - Nr. 4. - P. 378. 
"I Nepasirašytos apžvalgos!/ Židinys. - 1933. Nr. 2-4.- P. 196, 

nuo temos, noriu čia įterpti kelias kitas pastabas 
iš 1933 m. „Židinio“, kuris su dideliu rūpesčiu sekė 
nacių pergales. Vasario mėnesio apžvalgoje išreikš- 
tas rūpestis, jog naciai valdžios nepaliktų net ir tuo 
atveju, jeigu pralaimėtų seimo rinkimus. Po nacių 
pergalės rinkimuose kovo numeryje, apžvalgininko 
nuomone, suvargusi vokiečių tauta „kaip naivus 
avinėlis“ atsidavė Hitleriui: „Hitlerizmas šiandien 
yra savo šalyje pastatęs kelis milijonus piliečių (ko- 
munistų, socialdemokratų, žydų ir kitų) į parijų 
padėtį“. Balandžio numeryje nuogąstaujama, jog 
nacių valdoma Vokietija mėgins plėsti savo sienas 
ir kelia pavojų mažiems kaimynams, Ten pat randa- 
me pastabą apie Lietuvos žydų paskelbtą vokiškų 
prekių boikotą: „Žydų atsimetimą nuo vokiečių rei- 
kėtų visomis pajėgomis paremti ir padėti jiems rasti 
kitur reikalingų mūsų rinkai gaminių geromis sąly- 
gomis“"!. 1936 m., praėjus keliems mėnesiams po 
deklaracijos paskelbimo, „Židinys“, remdamasis už- 
sienio spauda, prisiminė vokiečių rasės doktriną: 
„Betjau dabar galima pastebėti, kiek pavojaus glūdi 
šitoj vaikiškų milžinų filosofijoj“'*. Katalikams bus 
įdomi dar ir kita 1936 m. apžvalga. Čia cituojamas 
tekstas kažkuo panašus į „Tėve mūsų“ ir yra pavyz- 
dys, kaip vaikai mokomi prieš valgį dėkoti fiure- 
riui. Palyginęs vokiečių tikėjimą, paremtą „krauju 
ir žeme“, su bolševikų „proletariato rojumi“, ap- 
žvalgininkas prieina prie išvados, „kad ligšiolinei 
Vakarų Europos civilizacijai gresia mirtinas pavo- 
jus“*, 1936 m. „Židinį“ redagavo vienas deklara- 
cijos autorių. 

Bet grįžkime prie Reinio ir jo kritiškų pastabų, 
nes ten randame ir 1936 m. deklaracijoje išreikš- 
tų minčių. Arkivyskupas rašo: „Bendruomenių yra 
daug: šeima, organizacijos, tauta, valstybė. Visos 
šitos bendruomenės yra nemažiau realios, negu 
valstybė“'“. Kaip matysime vėliau, toks tarp katalikų 
labai dažnas natūralaus žmogaus socialumo pabrė- 
žimas deklaracijoje apibūdinamą valstybę daro or- 


292, 293, 380, 415. 
** Nepasirašyta apžvalga || Židinys. - 1936.- Nr. 5-6.- P. 600. 
“ Nepasirašyta apžvalga || Židinys. - 1936. - Nr. 7. - P. 86-87. 
“ Reinys M. Op. cit. — P. 70. 

ganiška. Tiek Reinys, tiek deklaracijos autoriai ši- 
taip primena prigimtinę teisę, vieną pastoviausių 
katalikiškos etikos komponentų. O prigimtinė teisė, 
(teisė, kurios nekuria valstybė), kaip tik apsaugo 
žmogų ir jo kuriamas natūralias bendruomenes 
nuo totalistinės tiek fašistinės, tiek demokratinės 
valstybės. 

Vokiečių ir italų fašizmas yra „valstybinis totaliz- 
mas“, kur žmonės egzistuoja tik valstybei ir tik „iš 
valstybės malonės“. Reinio nuomone, tokia valstybės 
samprata yra visiškai nesuderinama su katalikybe“. 

Noriu pacimoti dar kelis Reinio tekstus kaip 
pavyzdžius pažiūrų, kurias labai žymūs Bažnyčios 
hierarchai skelbė 1939 m.: „Pilietybės teises paneig- 
ti valstybės gyventojams vien tuo pretekstu, kai jie 
yra kitataučiai, būtų tikra neteisybė ir prieštaravi- 
mas dabartiniam kultūriniam gyvenimui ir bend- 
ravimui pasaulyje“; „Skirstymas valstybės gyventojų 
į sūnus ir posūnius yra didelė neteisybė“!". Iš kon- 
teksto aišku, jog šiuo atveju Reinys remiasi prigim- 
tine teise. 

Fašizmas kol kas apibūdintas tik kaip „valstybi- 
nis totalizmas“. Totalinei valstybei nėra jokių nor- 
mų, išskyrus pačios valstybės susikurtas. Hobbeso 
valstybė šia prasme yra totalinė, o Locke'o netota- 
linė. Pastarojo doktrina paremta JAV konstitucija, 
kurioje pozityvi teisė subordinuota prigimtinei tei- 
sei. Joje demokratinis pradas — daugumos valia — 
tegali pasireikšti nepažeisdamas prigimtinės teisės. 
Kaip vėliau matysime, tai, ką deklaracijos autoriai 
vadino „liberalistine demokratija“, prigimtinės tei- 
sės nepripažinimu, yra gimininga fašizmui, nors 
nuo fašizmo skiriasi kitais svarbiais atžvilgiais. 

Liberalioje demokratijoje nėra nei vado, nei 
masės, tėra tik piliečiai. Tuo tarpu visa fašistinė po- 
litika sukasi apie vadą, kuris jokių taisyklių nesu- 
varžyta asmenine jėga išjudina masėse glūdinčią 
energiją. Čia dingsta asmenybės, jų valios, jų dažnai 
nesuderinami troškimai. Lieka tik vado valiai pa- 


lenkta, aklam veiksmui atsidavusi masė. Individams 
masėje ištirpus, lieka tik vieningas antžmogiškas 
organizmas. Ten, kur nėra nei masės, nei vado, 


5 Ibid, — P. 68. 

nėra fašistinės politikos, nors ten gali būti ir baises- 
nių dalykų. 


DEKLARACIJOS POLITINĖ PROGRAMA 


Fašistinei politikai būdinga veiklos forma -vadas 
išjudina žygiui mases. Todėl filmuose dažnai rodo- 
mas masę audrinantis Hitleris. Turinys čia neturi 
reikšmės: masė nesiklauso žodžių, nebando suprasti 
oratoriaus minties. Ji tik pasiduoda, o vadui ją vir- 
pinant iš jos išsiveržia viską triuškinanti jėga. Bet 
deklaracijos autoriai nesikreipia į mases. Priešin- 
gai, masei nesuprantama filosofine kalba — daug 
jų studentaudami klausėsi Šalkauskio — jie kreipia- 
si į kitaminčius intelektualus, kviesdami juos kal- 
bėtis, bendromis jėgomis ieškoti Lietuvai išsigelbė- 
jimo kelių. Vien savo forma deklaracija nėra fašis- 
tinės politikos pavyzdys. Sunku tikėti, pavyzdžiui, 
jog štai į tokį kreipimąsi bet kas atsilieptų griausmin- 
gu Sieg heil!: „Autoritetizme vado asmuo faktiškai 
veikia ir įsakinėja savo vardu. Čia asmuo nusilenkia 
ne kuriam nors aukštesniajam pradui, bet kitam 
asmeniui, kuris šito nusilenkimo dažnai reikalauja 
tik savo vardu. Todėl ir visuomeniniame gyvenime 
šitoks autoritetas dažniausiai yra tik priverčiamoji 
galia, paremta fizine arba moraline prievarta“!?, 
Ne oratorius čia kreipėsi į žudyti pasiruošusią minią, 
bet filosofijos profesorius, atidžių studentų būre- 
liui aiškindamas kažin kokią akademinę plonybę. 
Toliau ryškindami skirtumą tarp tikro autoriteto ir 
netikro, deklaracijos autoriai teigia: „kiekviena pa- 
saulėžiūra, jeigu ji nenori įžeisti žmogaus asmens 
vertingumo, turi autoriteto pagrindo ieškoti antas- 
meninėje srityje“!*. 

Jau vien dėl formos ir ramaus akademinio tono 
deklaracijos negalima skirti fašistinei politikai. Ir 
man neaišku, kaip asmenys, pasiskelbę kritiškai 
galvojančiais, dokumentą skaitydami sugebėtų šito 
nepastebėti. Fašizmui lygiai svetimas ir deklaraci- 
jos turinys. Pasirodo, Lietuvą ištikusios krizės aki- 
vaizdoje pirmų pirmiausia reikia sušaukti seimą: 


"* Į organiškosios valstybės kūrybą. — P. 171. 
18 Ibid, 

„Mūsų įsitikinimu, jau yra laikas eiti prie ryžtingo, 
neatidėliotino bei lojalaus suorganizavimo ir tosios 
pagrindinės kiekvienos teisinės valstybės instituci- 
jos, kuriąja yra parlamentas — seimas“. O tuojau po 
to valdančiajai partijai primenama, jog pagal 1928 
m. Lietuvos konstituciją, seimas yra „renkamas vi- 
suotinu, lygiu, tiesiu ir slaptu balsavimu proporci- 
ne rinkimų sistema“. Seimo rinkimai būtų pirmas 
žingsnis teisinės valstybės link, o teisinės valstybės 
kūrimas yra ne tik „teisinga ir garbinga“. Tokios 
valstybės reikalauja „mūsų, kaip nedidelės tautos, 
prigimtis ir mūsų būklė kitų tautų tarpe“. Šio sky- 
relio didelėmis raidėmis spausdinta antraštė: „Tei- 
sinės valstybės realizavimas“!*. 

Seimo rinkimai yra vienintelė deklaracijos dalis, 
kurią būtų galima vykdyti nedelsiant. Viskam kitam 
reikia svarstymų seime ir atitinkamų įstatymų. Dek- 
laracijos sukeltos polemikos metu jos autoriai pri- 
sipažino, kad daug kritikų klausimų „dėl praktiško 
iškeltų minčių realizavimo“ yra visiškai pagrįsti. Tarp 
kita ko, šia proga deklaracijos autoriai pabrėžė 
savo, kaip jaunosios kartos, norą ieškoti naujų kelių: 
„Juo sėkmingesnės šios krypties pastangos bus jau- 
nojoj inteligentijos kartoje (žinoma, ne vien tik 
katalikų), juo greičiau pasieksime ir tautos konso- 
lidacijos“*?. 

Deklaracija nebuvo tik atsiliepimas į Lietuvoje 
ir beveik visame pasaulyje besitęsiančią krizę. Ji 
taip pat išreiškė jaunosios kartos norą prisistatyti 
visuomenei ir tarti savo žodį. Panašūs jaunosios 
kartos bruzdėjimai vyko ir kitose Europos šalyse, 
bent tarp jaunesnių katalikų. Daug kur buvo reiškia- 
mas nepasitenkinimas senųjų krikščionių demok- 
ratų veikla. 

Kartų konflikto prasme galime suprasti ir kai 
kuriuos (ne visus) parlamentinės demokratijos 
kritikos aspektus. Norėdami savitai prisistatyti, jie 
aštriai kritikavo parlamentarizmą, bent lietuvišką 
jo patirtį, tačiau parlamentarizmui nerado alterna- 
tyvos. Pareikalavę seimo rinkimų, autoriai skubėjo 
pasiaiškinti: „Seimo sušaukimas neturėtų būti grį- 


"S Ibia, — P. 174. 
* Nepasirašyta apžvalga II Židinys. - 1936. - Nr. 3. — P. 351. 
AI Į organiškosios valstybės kūrybą. — P. 174. 

žimas prie senos tvarkos. Jo kompetencija turėtų 
būti aiškiai konstitucijos numatyta“?!. Ir toliau: sei- 
mo veikla bus ribojama ne tik konstitucijos straips- 
niais, bet išsklaidžius valstybės funkcijas, kai kurie 
klausimai politiniame kontekste iš viso nebebus 
svarstomi. Šis aspektas paaiškės įsigilinus į korpo- 
racijų ir kultūrinės autonomijos idėjas. 

Potekstė visiems čia turėtų būti aiški: senųjų 
veikėjų tvarkomas seimas skendo partijų pasaulė- 
žiūrinėse kovose. Valstybę pertvarkius, nekeliant 
pasaulėžiūrinių problemų, Lietuva turės sveikai vei- 
kiantį parlamentą, t. y., autorių nuomone, kiekvie- 
nos teisinės valstybės pagrindinę instituciją. 

Įdomu, kad „Židinys“ polemikose apie deklara- 
ciją, argumentuodamas, jog Lietuvoje seimų laikais 
nebuvo tikros demokratijos, nes viską tvarkė „sau- 
jelė žmonių“, kreipė dėmesį į 1924 ir 1925 m., ka- 
da daugumą sudarė krikščionys demokratai, bet 
nepaminėjo 1926 m. liaudininkų seimo?*. Jaunieji 
katalikai koalicijai prieš tautininkus partnerių ieš- 
kojo liaudininkų bei socialdemokratų gretose ir 
galima įtarti, kad 1926 m. buvo nutylėti sąmoningai. 

Tikėdami pasaulėžiūrų kenksmingu vaidmeniu 
politikoje, visai konsekventiškai beveik tie patys 
žmonės išeivijoje skelbė nepasaulėžiūrinės politikos 
idėją, reikalaudami visai kitokio politinio grupavi- 
mosi. Politines partijas turėtų jungti bendri intere- 


sai. Jos turėtų atspindėti ne pasaulėžiūrų, bet po- 
litines, socialines ar ūkines skirtybes. Todėl dekla- 
racijoje „Į pilnutinę demokratiją“ jaunajai išeivijos 
kartai numatoma savotiška misija: išmokti anglo- 
saksų politikos ir jos principus pritaikyti Lietuvoje. 
„Mūsų tremties jaunoji karta politiškai bręsdama 
anglosaksinėje aplinkoje, jau dabar yra pašaukta 
ugdyti mūsų politinio susigrupavimo reformos min- 
ų.“** Deja, nepasaulėžiūrinės politikos idėja išeivi- 
jos katalikų gyveniman tik įvedė dar vieną erzelį 
ir neturėjo teigiamų padarinių, net tarp Fronto 
Bičiulių. Tie, kurie kaltina juos fašizmu, mano nuo- 
mone, taip pat tegrąžina Lietuvon praeities pasau- 
lėžiūrinį-politinį siaurumą, kurį išeivija labai sėkmin- 


= Nepasirašyta apžvalga || Židinys. - 1936. - Nr. 4. - P. 476. 
3 Į pilnutinę demokratiją. — P. 48. 


217 


Kęstutis Skrupskelis 


gai išsaugojo. Nepaisant to, nepasaulėžiūrinės po- 
litikos mintis išreiškia jos autorių troškimą vaisin- 
gesnės politikos ateities Lietuvoje. 

1936 m. krizę Lietuvoje, deklaracijos autorių 
nuomone, sukėlė keli veiksniai. Viena vertus, eko- 
nominė padėtis vis blogėjo, antra vertus, „rūstūs 
didelių kaimynų grūmojimai ir naujo visuotino karo 
garsai šiurpiu aidu atsimuša į mūsų kraštą“**. Tačiau 
didžiausias buvo politinis pavojus pačiame krašte: 
Lietuvoje vis giliau įsitvirtino autoritarinis režimas. 
Šalkauskišku metodu nei vienų, nei kitų nesmerk- 
dami, jie ieškojo „liberalistinės demokratijos“ ir 
„autoritetizmo“ sintezės. 1926 m. perversmo nut- 
rauktas demokratinis etapas Lietuvai davė daug, 
tačiau „partijų gilus įsirėžimas į visuomenės gyveni- 
mą žadino nesantaiką mūsų tautoje ir kartu kėlė 
nepasitikėjimą politiniais susigrupavimais, kurie, iš 
šalies žiūrint, dažnai atsistojo tam tikrų dalinių in- 
teresų sargyboje“**. Liberalios demokratijos institu- 
cijos nesugebėjo pašalinti krašte įsigalinčio nepa- 
sitenkinimo ir susirūpinimo. Todėl parlamentinį 
laikotarpį nutraukė autoritarizmas. Demokratija 
„kartais veda į anarchiją ir į tautos kūrybinės ener- 
gijos išsiskaldymą smulkiems interesams“, o autori- 
tarizmas „veda į sustingimą ir tautos energijos su- 
snūdimą“. Todėl autoritarizmas tėra tik „pereina- 
moji lytis“. Jis neturi nusistovėti ir tapti „nuolatine 
valstybės santvarka“*“, Išeitį ir sintezę rasime orga- 
niškosios demokratijos koncepcijoje. Tiesa, dekla- 
racijoje žodis „demokratija“ dažniausiai vartojamas 
neigiama prasme. Tačiau kartais jie ir savo koncep- 
ciją vadina „organiškosios demokratijos“ vardu. 

Dėl parlamentarizmo ir autoritarizmo sintezės 
šalia konstituciškai apriboto seimo deklaracijoje 
siūloma stiprinti valstybės prezidento ir vykdomo- 
sios valdžios galias. Nežinodami deklaracijos rašymo 
aplinkybių, tegalime spėlioti, kaip atsirado ši nuos- 
tata. Spėčiau, kad taip siūloma mokytis iš Naujojo 
pasaulio patirties, nes JAV prezidentas nėra tik val- 
stybės galva — vienybės simbolis, — bet taip pat ir 
pagrindinis krašto politikos formuotojas. 

* Į organiškosios valstybės kūrybą. - P. 169. 

5 Ibid. 

*5 Ibid. — P. 170. 

" Į pilnutinę demokratiją. — P. 45. 


218 


Šiuolaikiniais terminais kalbant, buvo siekiama 
vidurio kelio tarp parlamentinės ir prezidentinės 
demokratijos. JAV politinė teorija pabrėžia valdžios 
galių pusiausvyrą. Panašiai teigiama ir vėlesnėje 
deklaracijoje „Į pilnutinę demokratiją“. Tiesa, čia 
pateikiama kitokia seimų laikotarpio analizė, liau- 
dininkams primetama pagrindinė atsakomybė už 
demokratijos žlugimą. Tačiau vėliau teigiama, kad 
perversmo priežastis buvo struktūrinė, konstituci- 
nė: „perversmo šaknys glūdėjo iš dalies vienšališkai 
vyraujančioje seimo galioje“. Todėl: „Ateities Lietu- 
vos demokratinė santvarka šitokio valdžios galių 
vienašališkumo turi išvengti. Valdžios galių sąveika 
turi remtis jų pusiausvyra. Tam yra beveik lygiai 
gerų įvairių kelių“. Tarp jų galima „sustiprinti vyk- 
domosios valdžios nepriklausomybę nuo seimo, pre- 
zidentą renkant pačiai tautai“*". 

JAV patirtį primena ir reikalavimas reformuoti 
administracinį valstybės aparatą, kuris „turėtų būti 
griežtai nepartinis ir išlaisvintas nuo pašalinių gru- 
pių įtakos ir jų kišimosi“, XIX a. pabaigoje JAV 
politikoje administracijos aparato reforma gal ryš- 
kiausiai skyrė liberaliąją pusę nuo konservatyvio- 
sios. Pirmieji siekė panaikinti vadinamąją „grobio“ 
sistemą, pagal kurią rinkimus laimėjusi partija savo 
narius ir rėmėjus apdovanoja valstybinėmis darbo 
vietomis. Šiuo atžvilgiu deklaracijos autoriai gina 
liberalų pozicijas. Galime spėti jų nuostatos prie- 
žastis: įsitvirtinę valdžios viršūnėse tautininkai no- 
rėjo į savo rankas perimti visą viešąjį gyvenimą, 
įskaitant ir valstybinį aparatą. 

Konkrečias reformas baigia trumpa pastaba apie 
teismus, kuriems turi būti „užtikrintas nepriklau- 
somumas ir jo personalui tarnybos pastovumas“?, 

Minėtos reformos „nebūtų grįžimas į liberalisti- 
nę valstybę, bet perėjimas į organišką teisinę valsty- 
bę, pagrįstą organiškosios demokratijos santvarka“*". Ne- 
norėdamas ir taip aiškaus dalyko toliau tęsti, šį sky- 
relį baigsiu primindamas, kad tarp save nepriklauso- 
mais bei kritiškai galvojančiais pasiskelbusių vyrauja 
nuomonė, jog deklaracijos programa yra fašistinė. 

* Į organiškosios valstybės kūrybą. — P. 174. 


 Ibid. 
* Ibid. 

Beveik visi deklaracijos autoriai buvo Šalkauskio 
mokiniai, ir Šalkauskio įtaka joje yra stipriausia. 
Nenuostabu, kad kilus kontroversijoms, Šalkauskis 
atskubėjo gelbėti mokinių. Suprasdamas, jog 
neatidūs ir paviršutiniški kritikai gali kabintis prie 
žodžio „organiška“, Šalkauskis rašo: „Fašistai, pavyz 
džiui, savo totalitarinę valstybę vadina organine 
demokratija“, bet jų valstybė labai skiriasi nuo „Ro- 
muviečių“*!. Fašistai siekia visą gyvenimą palenkti 
vieningai valstybei, o romuviečiai siekia „sufedera- 
lizuotos diferenciacijos“. Pagrindinė mintis čia to- 
kia: žmonės iš prigimties yra socialūs ir jungiasi į 
įvairaus tipo bendruomenes: pasaulėžiūrines, pro- 
fesines, tautines ir kitokias. Tokių bendruomenių 
vidinį gyvenimą tvarko prigimtinė teisė. Todėl val- 
stybė gali joms duoti „pozityvios teisės“ pagrindus 
ir turi derinti jų veiklą, jas saugoti ir globoti, bet 
negali į jas giliau veržtis ir naikinti prigimtinės 
teisės nuostatų, pagal kuriuos šios bendruomenės 
susikūrė. Fašistinių naujovių čia ras tik tie, kuriems 
katalikiška socialinė mintis yra visai nežinoma. 

Tikslios ribos tarp prigimtinės ir pozityviosios 
teisės 1936 m. deklaracijos autoriai nenubrėžė. 
Vėlesnėje deklaracijoje „Į pilnutinę demokratiją“ 
randame daugiau detalių, bent švietimo srityje. Pa- 
gal prigimtinę teisę vaikus auklėja tėvai, kurių kom- 
petencijai priklauso bendros auklėjimo krypties, 
bendros mokyklos dvasios nustatymas. Švietimo sri- 
tyje valstybės interesai yra riboti. Ji nustato bendrą 
švietimo lygį, einamųjų dalykų programas, rūpina- 
si tautiniu auklėjimu bei valstybingumo ugdymu. 
Mokykloms reikalingas „tėvų teisių ir iš bendrosios 
gerovės einančių valstybės teisių sambūvis“**. Kata- 
likišku požiūriu naciai, kaip minėta, vertę Hitleriui 
melstis vaikus, griovė iš prigimtinės teisės kylančias 
tėvų teises. 

Apibendrindami abiejų deklaracijų pagrindinę 
mintį, manau, galime teigti, jog „Romuviečių“ or- 
ganiška valstybė yra tokia, kurioje šalia pozityvios 


* Šalkauskis S. Romuviečių deklaracija || Naujoji romuva. — 
1936. - Nr. 11. — P. 244. 
** Į pilnutinę demokratiją. - P. 11. 

teisės galioja kitokia teisė, ir į jos sferą valstybė ne- 
gali kištis. Šia prasme organiškoji valstybė aprėpia 
daug mažiau negu fašistinė valstybė, nepripažįstan- 
ti jokios nepriklausančios ir jos sferą ribojančios 
teisės. Katalikiškame kontekste organiškumas yra 
valstybę ribojanti, fašistiniame — valstybės totalu- 
mą kurianti sąvoka. 

To meto spaudoje vardijama daug labai panašių 
natūralių bendruomenių. Tokios bendruomenės 
yra „šeima, kiltis, profesija, susigrupavimai, kurie 
plaukia iš pasaulėžiūrinių piliečių pasiskirstymo“““, 
Pasaulėžiūrinių bendruomenių ir kilčių apsauga 
reikalauja kultūrinės autonomijos, profesijų - kor- 
poracijų. Iš tiesų abiem sąvokomis pasakoma be- 
veik tas pat, nes abi yra valstybės kompetencijos 
ribojimo sąvokos. 

Kultūrinės autonomijos idėjos istorija Lietuvoje 
man nėra žinoma. Ji siekia bent 1926 m. Tų metų 
vasarą daug keliavęs ir daug matęs geografas, vie- 
nas deklaracijos autorių Kazys Pakštas „Židinyje“ 
paskelbė straipsnį „Kultūrinės autonomijos prob- 
lema“. Jam rūpestį kėlė nesibaigiančios politinių 
partijų kovos, kylančios dėl pasaulėžiūros. Seime, 
jo nuomone, daugiau ginčų dėl mokyklų, negu dėl 
žemės reformos. Lietuviai, pasirodo, daugiau kovoja 
dėl „rožančiaus, kaip dėl bulvių ar rauginto pie- 
no“*, Didysis šių kovų objektas yra mokyklos, nes 
auklėjimas visada esti pasaulėžiūrinis. Pakšto nuo- 
mone, būtina mokyklas atskirti nuo politikos. 

Skiriant auklėjimą nuo paprasto faktų išmoky- 
mo, negali būti auklėjimo be pasaulėžiūros. Kata- 
likišku požiūriu, vaikai ne tik turi susipažinti su 
savo religijos turiniu, bet taip pat turi būti auklė- 
jami pagal tos religijos dvasią. Religinį turinį gali- 
ma įterpti į bendro pobūdžio mokyklas kaip atski- 
rai dėstomą dalyką; o auklėjimo panašiai įterpti 
negalima. Be to, Pakšto nuomone, mišrios mokyk- 
los tik skatina pasaulėžiūrines peštynes. Galima 
pridurti, jog JAV, prasidėjus katalikų imigracijai 
XIX a. antroje pusėje, kaip tik šiuo klausimu vyko 
labai aštrios kovos, katalikams nutarus steigti savas 


* Nepasirašyta apžvalga || Židinys. - 1936. - Nr. 2. - P. 239. 
* Pakštas K. Kultūrinės autonomijos problema || Židinys. — 
1926. - Nr. 6-7. - P. 451. 

parapines mokyklas. Kai kurie valstybinių mokyklų 
rėmėjai, to meto liberalai, net siūlė katalikams atimti 
balsavimo teisę. 

Štai, Pakšto teigimu, Kanados Kvebeko provin- 
cijoje nėra tokių dažnų peštynių. Ten taip pat nėra 
valstybinių mokyklų, nes visos mokyklos priklauso 
pasaulėžiūrinėms bendruomenėms. Mokesčių mo- 
kėtojai patys renkasi, kurioms mokykloms jie skiria 
mokesčius. Kaip tik dėl to, aiškino Pakštas, Kvebe- 
ke veikia Šiaurės Amerikoje vienintelė mokykla, 
kurioje dėstoma lietuviškai. 

Panašią padėtį po Antrojo pasaulinio karo išei- 
viai rado Ontario provincijoje. Ten veikė ir „viešų“, 
ir „atskirų“ mokyklų tinklai, kiekvienas savo komi- 
teto tvarkomas ir mokesčių mokėtojų išlaikomas. 
Ontario provincijoje lietuviškų šeštadieninių mo- 
kyklų mokytojams kartais mokamos valstybinės al- 
gos. JAV nieko panašaus nėra. 

Pakštas Lietuvai taip pat siūlė mokytis iš Kana- 
dosir kurti katalikų, „laisvamanių“, žydų, protestan- 
tų ir stačiatikių mokyklas. Taigi kultūrinės autono- 
mijos idėja iš karto buvo taikoma ir tautinių mažu- 
mų klausimą spręsti. Pakšto pasisakymas apie ka- 
talikų ir žydų santykius vertas ilgesnės citatos, nes 
spalvingas ir įdomus: 


Šio raštelio autorius visuomet buvo ir tebėra 
įsitikinęs, kad nėra jokio reikalo katalikams er- 
zintis su žydais vien dėl to, kad jie yra ir nori 
pasilikti žydai. Tačiau mūsų santykiuose su žydais 
yra labai ypatingų veiksnių, kurie dar ilgai kliu- 
dys visiškai geram sugyvenimui. Beveik visi Lie- 
tuvos žydai gyvena miestuose ir laiko savo ranko- 
se krašto prekybos monopolį. Visuose kraštuose 
miestai vaidina patį svarbiausią vaidmenį kul- 
tūros ir politikos gyvenime. Jokia save gerbianti 
ir normalių ambicijų tauta negali atsisakyti nuo 
įsigalėjimo miestuose... Nežiūrint jaučiamų sun- 
kumų, mūsų santykiai su Lietuvos žydais galėtų 
būti geresni nei dabar, tik mes turėtume į miestus 
veržties per prekybos ir amatų mokyklas, o ne 


* Ibid, — P. 456-457. 

* Ibid. - P. 457. 

* Šalkauskis S. Momento reikalai ir principų reikalavimai || 
Židinys. - 1926. - Nr. 6-7. - P. 436. 

žydų iškabas tepliodami, ar jų kultūrinę auto- 
nomiją siaurindami.*5 


Savo straipsnį Pakštas baigia tokiu įdomiu svar- 
stymu. Atrodo, turėdamas omenyje žydų autonomi- 
jos varžymus, jis samprotavo, kad kultūrinė auto- 
nomija nebus tvirta, kol ji taikoma vien „tautinėms 
mažumoms“. Tokiu atveju autonomija suintere- 
suotų žmonių skaičius yra per mažas. Bet autonomi- 
ją išplėtus visi Lietuvos piliečiai būtų suinteresuoti 
jos tikrumu. Deja, Pakšto nuomone, reformoms 
priešinsis partijos, nes jų dauguma „visuomet esti 
viliojama nuolatinės pergalės laurų ir tikisi polici- 
jos ir paprasto įstatymo keliu patikrinti sau liūto 
dalį ir nenori už save mažesniems užleisti propor- 
cionalės dalies“. Lietuvoje partijų egoizmas dar ilgai 
neleis „laisvam kultūriniam apsisprendimui įsigyti 
pilnų teisių“?ė, 

Kultūrinės autonomijos mintį propagavo ir Šal- 
kauskis. 1926 m. straipsnyje „Momento reikalai ir 
principų reikalavimai“ jis rašė: „Pilna bei nuosekli 
kultūrinė autonomija tautinėms ir ideologinėms 
grupėms, esančiomis tiek daugumoje, kiek ir ma- 
žumoje“ turi būti Lietuvoje įtvirtinta“. Maždaug 
tuo pačiu metu katalikų darbuotojų konferencijai 
Šalkauskis siūlė „eiti prie privatinės mokyklų siste- 
mos proporcionaliai valstybės subsidijuojamos sulig; 
tautinėmis ir ideologinėmis grupuotėmis“. 

Verta pridurti, jog 1927 m. Šalkauskis tvirtino, 
kad tikras patriotizmas netrukdo tarptautiniam 
bendravimui: „Šitam paskutiniam reikalui privalo 
tarnauti tarpvalstybinis bei tarptautinis auklėjimas, 
kuris turi sudaryti naujų kartų psichikoje atatinka- 
mų nusiteikimų“*?, 

Todėl neturėtumėm nustebti 1936 m. deklaraci- 
joje užtikę pasakymą: „Kultūros autonomiškumas 
turėtų rasti savo išraišką pagal proporcingos val- 
stybinės paramos dėsnius, ypač tautos auklėjimo ir 
švietimo srityje ir, apskritai, valstybės santykiuose 
su konfesijomis, ideologiškai kultūrinėmis grupėmis 
ir tautinėmis mažumomis“. Vėlesnėje deklaraci- 

* Nepasirašyta apžvalga IĮ Židinys. - 1997. - Nr. 1. — P. 75. 

* Šalkauskis S. Visuomeninio auklėjimo tikslai |Į Židinys. — 


1927. - Nr. 3. - P. 208. 
* Į organiškosios valstybės kūrybą. — P. 174. 

joje „Į pilnutinę demokratiją“ vietoj žodžio „au- 
tonomija“ vartojamas žodis „savivaldybė“, bet mintis 
išlieka ta pati. Tiesa, čia nebekalbama apie tautines 
mažumas, tačiau kitoje deklaracijos vietoje prita- 
riama kelioms tarptautinėms mažumų teisių dek- 
laracijoms, garantuojančioms „teisių lygybę“ vi- 
siems. Tarp kitų dalykų, tarptautinė teisė garantuo- 
ja „viešąją pradžios mokyklą gimtąją kalba“ ir laisvę 
„steigti savas tautines švietimo, religijos ir šalpos 
įstaigas“*!. Pirmoje deklaracijoje tautinių mažumų 
teisės garantuojamos kultūrinės autonomijos for- 
ma, antroje pabrėžiami Lietuvos tarptautiniai įsi- 
pareigojimai. Vėlesnė deklaracija taip pat skatina 
Lietuvą jungtis į įvairaus lygio „antvalstybes“, joms 
perleidžiant net dalį savo suverenumo. Pirmoji Lie- 
tuvai antvalstybinė pakopa būtų „Jungtinės Baltijos 
valstybės“**. Matome gana originalią fašizmo bei 
šovinistinio nacionalizmo išraišką: raginimą visoms 
valstybėms laisvai atsisakyti dalies savo suverenumo. 

Bendrais žodžiais išreikšta kultūrinės autonomi- 
jos idėja nėra aiški. Ją galima suprasti ir kaip labai 
individus varžantį, ir kaip labai liberalų dalyką. 
Varžanti autonomija bus tada, kai bendruomeni- 
nio priklausomumo klausimą spręs pačios bend- 
ruomenės. Siekdamos didesnės dalies proporcio- 
naliai dalijamų lėšų, jos bandys turėti kuo daugiau 
narių ir vers joms priklausyti nenorinčius. Liberali 
autonomija rasis ten, kur sprendimus darys patys 
individai. Deklaracijos autoriai rėmė liberalią in- 
terpretaciją. Lietuvoje tuo metu daug kovota dėl 
vaikų, kurių tėvai, nors buvo katalikiškai krikštyti, 
savęs katalikais nebelaikė. Švietimui lėšas skirstant 
proporcionaliai, tokius vaikus savinosi Bažnyčia, 
kuriai deklaracijoje atvirai oponuojama: mokyklos 
turėtų būti tvarkomas taip, „kad kiekvienas nuo 
bet kurios konfesijos atitrūkęs asmuo galėtų laisvai 
ir savarankiškai rinktis naujos pasaulėžiūros kelią, 
kad jis nebūtų šiame pasirinkime varžomas ir todėl 
nesijaustų antraeilis krašto pilietis... Ideologinė lais- 
vė lietuviškoje organinėje valstybėje turi būti atjung- 
ta nuo politinių ir visuomeninių interesų““. Nedvi- 
prasmiškai deklaracija pasisako už liberalesnę bei 


“I Į pilnutinę demokratiją. — P. 35. 
+ Ibid, - P. 49. 

individualistinę kultūrinės savivaldos interpretaci- 
ją: galutinis sprendimas priklauso ne bendruome- 
nėms, bet individams. 

Dar vienas visuomenę kiršinęs ir erzinęs daly- 
kas: beveik tie patys žmonės dėl tų pačių motyvų 
nepritarė hierarchams ir dėl civilinės metrikacijos. 
Iš tiesų deklaracijos autorius galėtumėm vadinti 
katalikais antiklerikalais, nes dėl apsisprendimo 
laisvės jie prieštaravo Bažnyčios vadovybei ir auko- 
jo Bažnyčios žemiškus interesus. Antra vertus, šioje 
polemikoje vadinti juos antiklerikalais pavojinga, 
nes daug antiklerikalų dalyvavo fašistiniuose 
judėjimuose. 


KORPORACIJOS 


Korporacijų idėją, bent lietuviškąjį jos variantą, 
galima laikyti bandymu savivaldos idėją plėsti eko- 
nominės veiklos sferoje. Tuo metu pasaulyje vis dar 
vyravo gili ekonomikos krizė. Tiek fašistinėse, tiek 
demokratinėse valstybėse, bent taip buvo manoma 
Lietuvoje, bandant gelbėtis buvo kuriamos korpo- 
racijos. Fašistinėse valstybėse jos buvo kuriamos iš 
viršaus, todėl didino valstybės galias. Lietuviškoje 
organiškojoje valstybėje korporacijos kursis iš apa- 
čios, savanoriškai, ir įgalins individus bendromis 
jėgomis ginti savo interesus. Deklaracijoje rašoma: 


šitokia korporatyvinė santvarka yra priešinga 
pseudo-korporatizmui, kuri esti įrankis vienai 
grupei viešpatauti arba priedanga pilietinėms 
bei visuomeninėms laisvėms panaikinti. Čia siū- 
lomas korporatyvizmas yra ne etatinis, bet drau- 
gijinis, kuris organiškai išaugtų iš mūsų krašto 
gyvenimo sąlygų. Korporacijas sudarytų laisvos, 
aukštesnių organų kontroliuojamos, darbdavių, 
darbininkų ir techninio personalo profesinės 
sąjungos.** 


Joms formuojantis pamažu valstybė korporaci- 
joms perleistų dalį savo funkcijų. Vėlesnėje dek- 


“ Į organiškosios valstybės kūrybą. - P. 179. 
* Ibid. 

laracijoje randame truputį daugiau detalių. Joje 
kalbama ne apie korporacijas, bet apie „profesines 
ūkio bendruomenes“, kurios įsikurs atskirose įmo- 
nėse ir jungsis į didesnius vienetus. Tokios struk- 
tūros viršūnėje bus „valstybės ūkio taryba“, kurią 
sudarys darbininkų ir savininkų atstovai. Taryba 
turės teisę seimui siūlyti įstatymus, o seimas, prieš 
priimdamas socialinius ir ūkinius įstatymus, su ta- 
ryba privalės pasitarti“. Taigi krašte veiks mecha- 
nizmas, kuriuo remdamiesi darbininkai ir darbda- 
viai galės tiesiogiai įtakoti kai kurių įstatymų lei- 
dybą. Jeigu demokratiją suprantame kaip savivaldą, 
lietuviškoje organiškojoje valstybėje — bet ne fašis- 
tinėje - korporacijos demokratiją plėstų ir gilintų. 

To meto katalikiškoje spaudoje pasirodė daug 
korporacijos idėją aiškinančių straipsnių. 1936 m. 
Maceina teigė, kad korporacijos „psichologinį pa- 
grindą“ randame „šitame natūraliame vienodos 
profesijos žmonių artėjime“. Taip susibūrę, žmonės 
galės bendromis jėgomis apginti savo reikalus. Kor- 
poracija, Maceinos nuomone, yra „tarpinė“ institu- 
cija tarp individų ir valstybės. Ši idėja yra „priešin- 
ga bet kokiam mechaniškam ir atomistiškam gyve- 
nimo supratimui“. Beje, tokį atomistinį supratimą 
siūlo liberalinė demokratija“". Išsamiau korporaci- 
jų idėją pristatė kitas deklaracijos autorius Pranas 
Dielininkaitis keliuose „Naujosios romuvos“ nume- 
riuose spausdintame straipsnyje „Korporatyvinė 
santvarka organiškoje valstybėje“. Dielininkaičio tei- 
gimu, Viduramžiais įsigalėjusios korporacijos vėles- 
niais laikais sparčiai nyko, kol jas visai pribaigė 
Prancūzų revoliucija. Revoliucija norėjo palikti tik 
individus ir valstybę, įstatymais draudė tos pačios 
profesijos žmonėms susiburti. Keliems susirinkus, 
būdavo draudžiama rinkti pirmininką ar sudaryti 
dalyvių sąrašą. Bendrų interesų turintiems žmonėms 
buvo uždrausta gintis bendromis jėgomis. Libera- 
lią valstybę galėtumėm vadinti demokratiniu eta- 
tizmu, nes ji netoleruoja jokio už jos ribų esančio 
socialinio gyvenimo. 

Tokiomis sąlygomis buvo lengva stipresniems 


S Į pilnutinę demokratiją. - P. 33. 
* Maceina A. Korporacinės idėjos aktualumas IĮ Naujoji Ro- 
muva. — 1936. — Nr. 13, — P. 292, 290. 


išnaudoti silpnesnius, ypač darbininkus. Organiško- 
joje valstybėje žmonių prigimtinis polinkis jungtis 
įįvairias bendruomenes, prieš kurį kovojo prancūzų 
revoliucionieriai, bus visiškai pripažintas. Pats žodis 
„organiškas“ reiškia ne kokią nors analogiją su kūnu, 
bet tik prigimtinių „visuomeninių pradų“ pripaži- 
nimą“. Labai panašią korporacijų naikinimo bei vi- 
suomenės atomizacijos istoriją pateikia ir gana ašt- 
rus katalikiškos politikos kritikas Mykolas Romeris: 


Šitaip perdėjo individualizmą ir prademokra- 
tinis judėjimas, iš kurio šį perdėjimą paveldėjo 
ir demokratija. Nusistatęs prieš feudalizmo lie- 
kanas ir prieš feudinius bei kitokius iš viduramžių 
užsilikusius socialinius junginius ir tarpines so- 
cialines konstrukcijas bei jų institucijas, šis judėji- 
mas ėmė neapkęsti, neigti ir naikinti bet kuriuos 
socialinio bendravimo padarinius, skiriančius 
individą nuo visumos, ardydamas ir skaldyda- 
mas visuomenę iki paties nedalomojo atomo.*5 


Korporacinio judėjimo ženklų Dielininkaitis ra- 
do visoje Europoje ir ne vien joje. Jo nuomone, 
korporatyvinių bandymų esti ir JAV, nors tenai šis 
žodis nevartojamas. O Mussolinio Italijoje, kurioje 
korporacijos steigiamos ne demokratiškai, tai tėra 
tik dar viena priemonė valstybei viską užgniaužti 
ir į savo rankas paimti. 

Korporacijų idėja yra integrali dalis socialinio 
radikalizmo, kurį randame Maceinos socialiniuose 
raštuose ir kitų tos grupės narių pasisakymuose. 
Kai kas tvirtina, kad rūpindamiesi darbininkais 
jaunieji katalikai vien gynė Bažnyčios pozicijas, o 
varguomenę norėjo išlaikyti klerikalų rankose. Gal 
ir taip, tačiau panašiai galima pasakyti apie kiekvie- 
ną politiką, nes jis siekia piliečius įtakoti ir taip 
laimėti jų paramą. Jaunieji katalikai iš tiesų čia 
kaltinami nenuoširdumu, apsimetimu. Tik išsamūs 
biografiniai tyrinėjimai galėtų parodyti, ar pagrįsti 
šie kaltinimai. Tačiau yra pagrindo manyti, jog bent 
kai kurie iš jų varguomenės likimu rūpinosi visai 


* Dielininkaitis P. Korporatyvinė santvarka organiškoje valsty- 
bėje II Naujoji romuva. — 1936. - Nr. 14. - P. 818-819. 
“Romeris M. Suverenitetas. — V., 1995. - P. 130. 

nuoširdžiai, nes patys iš jos buvo kilę. Vienas iš 
deklaracijos autorių gimė dvaro kumečio šeimoje 
ir būdamas paauglys išgyveno šešių savo brolių ir 
seserų mirtį nuo ligų ir skurdo. Šešiskart jis lydėjo 
jauno žmogaus lavoną į kapus, ir bent man nejti- 
kėtina, kad ši patirtis neugdė jame autentiško s0- 
cialinio radikalumo, Labiau tikiu, jog tie, kurie iš 
tolo juos apšaukia veidmainiais, patys būtų sotūs, 
kito žmogaus nesuprantantys buržujai, kaip tik to- 
kie, kurių žlugimą su džiaugsmu pranašavo Macei- 
na. Tie, kurie dėl lyginamosios sociologijos visur 
ieško slaptų kėslų, turbūt yra tiesiog pamiršę, ko- 
kiomis sąlygomis šio amžiaus pradžioje gyveno mūsų 
tėvai. Tai dar kartą liudija abstrakcijų galią naikinti 
konkrečią patirtį. Filosofo Berkeley'io žodžiais, t0- 
kių žmonių protai yra mokslo ištvirkinti. 

Korporacijos turėjo ne vien gerinti varguomenės 
ekonominę padėtį, bet taip pat naikinti bėjėgišku- 
mą, kurį gali išgyventi brolis, šešiskart laidodamas 
savuosius. Gal juos būtų buvę galima išgelbėti, jeigu 
ne tas bejėgiškumą skleidžiantis skurdas? Todėl, 
manau, jie taip dažnai kartojo reikalą burtis ir 
bendromis jėgomis ginti, kai liberali demokratija 
juos paliko vienus ir bejėgius. 


DEMOKRATIJOS KRITIKA 


Nežinau, kada žodis „demokratija“ tapo beveik 
nieko nereiškiančia bendro teigiamo vertinimo iš- 
raiška, Tokiu atveju lengva slysti beveik tokiu idė- 
jiniu keliu: liberalios demokratijos kritikas yra de- 
mokratijos kritikas, t. y. jis pasisako už blogį ir prieš 
gėrį, taigi jis yra fašistas. Su tokio tipo kritikais 
deklaracijos autoriai susidūrė jau 1936 m., vos dek- 
laraciją paskelbus. Todėl tų metų „Židinyje“ ran- 
dame nepasirašytą spaudos apžvalgą, kurioje aiški- 
nama demokratijos sąvoka. Demokratija yra „tau- 
tos valdžia“. Ją reikia skirti nuo „parlamentarizmo“, 
nes demokratija vykdoma ne tik seime, bet taip pat 
tautos susirinkimais, referendumais ir kitais bū- 
dais. Pavyzdžiui, kai kurie Šveicarijos kantonai val- 
domi „gyventojų susirinkimų“, ir tokią demokrati- 
ją teisės mokslas vadina „tiesiogine“. Taip pat yra 
seimų nedemokratinėse santvarkose, pavyzdžiui, 

Italijoje, Vokietijoje, Sovietų Sąjungoje. Ir seimų 
laikotarpio Lietuvoje demokratijos nebuvo daug, 
nes tikroji valdžia priklausė ne tautai, bet partijoms 
ir jų „lyderiams“, o parlamento darbą tvarkė sau- 
jelė žmonių „iš užkulisių“*". 

Galima pastebėti, jog jau daug metų panašių 
nuogąstavimų girdėti JAV. Taip kalba JAV politikai 
liberalai, kovodami dėl rinkimų sistemos reformų, 
siekdami mažinti turtuolių ir didinti visų piliečių 
įtaką. Jei lietuviškoje organiškojoje valstybėje bus 
kultūrinė autonomija ir veiks korporacijos, tiesio- 
ginei demokratijai atsiras didesnės galimybės, kartu 
sumažės užkulisinių vadų įtaka. Organiškojoje val- 
stybėje valdžia neturės nei reikalo, nei galimybių 
varžyti asmenų vidinę laisvę. 

Liberalios demokratijos kritikos negalima sup- 
rasti neįsigilinus į deklaracijoje pabrėžtą skirtumą 
tarp individo ir asmens: „Liberalizmas valstybę kūrė 
individui. Autoritetizme individas gyvena valstybei. 
Organiškosios valstybės koncepcija šitą priešginybę 
išsprendžia skirdama tam tikra prasme žmogų kaip 
individą ir žmogų kaip asmenį“*". Šį skirtumą taip 
pat akcentavo Šalkauskis, minėtu straipsniu atsku- 
bėjęs į talką. Individas yra žmogus savo ekonominėje 
veikloje, o asmuo - tas pats žmogus dvasinėje erd- 
vėje. Organiškojoje valstybėje individų ekonominė 
veikla bus palenkta bendram gėriui, bet asmenų 
dvasinę, kultūrinę laisvę nuo valstybės saugos kultū- 
rinė autonomija. Kaip matėme, ši asmens laisvė api- 
ma ir galimybę nepriklausyti jokiai pasaulėžiūrinei 
bendruomenei, ir laisvai pereiti iš vienos į kitą. 
Pasaulėžiūrinis mobilumas, kuris sunkiai derinasi 
su Bažnyčios hierarchų pažiūromis, laiduoja, kad 
lietuviška kultūrinė autonomija būtų ne varžanti, 
bet laisvinanti institucija. Be mobilumo asmuo ne- 
galėtų gintis, jeigu jo dvasinę laisvę pradėtų varžyti 
jo paties pasaulėžiūrinė bendruomenė. 

Šį momentą, manau, labai svarbu pabrėžti. Kri- 
tikai, pasigavę vieną kitą frazę, grūda tai į bendrą 
Europos idėjinį kontekstą, net pamiršę, kad šis 
tariamas kontekstas buvo sukurtas gerokai po karo, 
po to, kai paaiškėjo 1942 m. pradėto žydų klausi- 


* Nepasirašyta apžvalga| Židinys. - 1936. — Nr. 4— P. 475-476. 
** Į organiškosios valstybės kūrybą. - P. 170. 

mo galutinio sprendimo pobūdis. Mes iškeliame 
nacių nusikaltimus, prie jų prijungiame Italiją ir 
Ispaniją, o apie visus kitur Europoje vykstančius 
procesus nieko nežinome. O kritikų dėmesio cent- 
re — visų pirma didžioji ekonominė krizė. Aplink 
save kritikai matė, kaip bandoma ne tik krizę nu- 
galėti, bet taip įtvirtinti socialinį teisingumą, kad 
panašių skurdą ugdančių krizių niekam daugiau 
nereikėtų kentėti. Naciams ir fašistams jie skyrė 
mažiau dėmesio. Šie bandė susidoroti su ta pačia 
krize ir kartais teisingai įvardijo krizės priežastis. 
Lietuviškos organiškosios valstybės autorių nuomo- 
ne, naciai ir fašistai naudojo neleistinas priemo- 
nes. Abi pusės sutarė, kad krizę ugdė liberalios 
demokratijos individualizmas. Fašistai gelbėjosi ap- 
skritai atmesdami demokratiją ir ugdydami auto- 
ritarinį etatizmą, o Lietuvos jaunieji katalikai — 
ugdydami ir plėtodami demokratiją. Jų požiūriu, 
liberalinėje demokratijoje demokratijos buvo per 
mažai, nes, viena vertus, joje vyravo pasaulėžiūrinės 
prievartos mechanizmai, kita vertus, dėl socialinės 
demokratijos trūkumo atsirado didžiulė varguo- 
menė, kuri stokojo būtiniausių priemonių politinės 
demokratijos teikiamoms laisvėms pasinaudoti. 
Metodiniu požiūriu lyginamoji sociologija, ištri- 
nanti visas detales, dėl kurios šie jaunieji katalikai 
puolami, pasirodo, tėra tik seniai diskredituotas 
dogmatizmas, bandymas rašyti istoriją aprioriniu, 
deduktyviniu metodu. 

Rėmeris liberalią demokratiją apibūdina kaip 
Klasinę valstybę. Jo nuomone, tokia valstybė geriau- 
siai atitinka buržuazijos interesus: 


Ši liberalinė demokratija — tai jaunosios bur- 
žuazijos mėgiama srovė, jos jaunystės koncep- 
cija. Čia valstybė nevaržo, bet apsaugoja laisvąjį 
iniciatyvinių individų veikimą... O kadangi in- 
dividualistiniame režime ir laisvoje individų 
konkurencijoje, kurią valstybė apsaugoja ir lai- 
duoja, iniciatyviškai veikti pajėgia kaip tik stipres- 
nieji individai, kurie disponuoja veikimo prie- 
mones ir ūkiškoje turtų nelygybėje slopina kitų 


*! Romeris M. Op.cit. — P. 146. 
* Į pilnutinę demokratiją. — P. 26. 

individų veikimą arba jį faktiškai subordinuoja 
ir savo veikimo linijai pritaiko, — tai ši tvarka 
kaip tik yra jaunajai, energijos pilnai buržuazijai 
naudinga ir pageidaujama.*! 


Deklaracijos autoriai kaip tik kreipė dėmesį į 
veikimo priemonių stokojančiuosius. Organiškojo- 
je valstybėje individų veikimo laisvė bus varžoma. 
Ekonominėje sferoje individai nebegalės didinti 
pelno, nekreipdami jokio dėmesio į kitus ir į bend- 
rąją gerovę. Tačiau toks dėsnis labai mažai ką pa- 
sako, nes visa tai derinama su konkrečiomis progra- 
momis nuo progresyvaus pajamų mokesčio įvedi- 
mo iki visiško pajamų ir turto išlyginimo. Pirmoje 
deklaracijoje tokių detalių nėra, antroje - minima 
pirmoji programa?*. Svarbu pabrėžti, jog, abiejų 
deklaracijų autorių nuomone, ribojant individų 
laisvę ekonominėje veikloje plečiama žmogaus kaip 
asmens laisvė. „Kaip politinė demokratija skelbia 
ir vykdo asmens pirmenybę valstybėje, taip sociali- 
nė demokratija privalo asmens pirmenybės ūkyje“**, 
Todėl duoti „žmogui teisę būti tautos atstovu ar 
valstybės prezidentu, bet neduoti jam sąlygų pačiam 
apsirūpinti ir savo šeimą aprūpinti kasdienio gyve- 
nimo ūkiniais ir kultūriniais dalykais yra tik paty- 
čios iš žmogaus““*, 

Čia pastebime, kaip gana įprastai socialinės de- 
mokratijos šalininkai kritikuoja politinę demokra- 
tiją: neužtenka vien kalbėti apie laisvę ir lygybę, 
kaip tai daroma liberalioje demokratijoje. Žmo- 
nėms taip pat reikia ekonominių ir kultūrinių gė- 
rybių, įgalinančių juos konkrečiai džiaugtis savo 
teisėmis. Ekonominė individų laisvė tik siaurina 
asmenų dvasinę laisvę, todėl galima teigti, jog, dek- 
laracijų autorių nuomone, liberali demokratija yra 
ydinga, nes joje demokratijos per mažai. 


ANTANO MACEINOS PAŽIŪROS 


Jokio fašizmo čia nėra, ir tai turėtų būti akivaizdu 
kiekvienam skaitančiam Maceinos raštus. Nacional- 


S Ibid. — P. 16. 
* Ibid. - P. 17 

socializmo čia taip pat nėra, nes tuo klausimu dek- 
laracijose iš viso nieko nerašoma. Kaip matysime, 
Maceina, kuris iš šio būrio daugiausiai rašė, nacio- 
nalsocializmą nuolat kritikuoja krikščionišku požiū- 
riu. Peržiūrėjęs to meto katalikišką spaudą, nera- 
dau susižavėjimo Hitleriu. Priešingai, Hitleris grėsė 
Lietuvai ir kitiems Vokietijos mažiems kaimynams 
ir buvo katalikybės priešas. Vien Klaipėdos krašto 
klausimas, kurį Hitleris pradėjo judinti vos atėjęs 
valdžion, neleido Hitlerio teigiamai vertinti, nes 
čia rašė ne tik katalikai, bet ir lietuviai nacionalistai. 

Labiausiai puolamas kaip tik Maceina, o kiti — 
kaip Maceinos draugai. Maceina puolamas už jo 
tariamą rasizmą ir šovinizmą, o šie reiškiniai netiks- 
liai vadinami fašizmu. Reikia pasižiūrėti, kokios iš 
tikro buvo Maceinos pažiūros rūpimais klausimais. 
Maceina rašė daug, Juozo Girniaus nuomone, per 
daug ir per lengvai. 

Tiek Maceina, tiek daugelis kitų tada ir dabar 
Lietuvą suprato kaip tautinę valstybę, kaip tam tikros 
prigimtinės bendruomenės politinę lytį. Pavyzdžiui, 
Vincas Trumpa 1939 m. rašė: „Valstybė yra ne tiktai 
būtina tautinės kultūros sąlyga, bet ir aukščiausias 
tos kūrybos rezultatas“; Ignas Šeinius: „skyrium 
paimtas lietuvis tik tada bus ko vertas, kai jis bus 
tampriai surištas su visu tautiniu organizmu““, Šei- 
niaus pastaba apie kitose valstybėse gyvenančius 
tautiečius visai teisinga: tautinė valstybė reikšminga 
ne tik jos piliečiams, bet ir bet kur kitur gyvenan- 
tiems tautiečiams. Manyčiau, kad tai ryškiausia tau- 
tinės valstybės žymė: tokia valstybė rūpinasi visais 
savaisiais, nepaisant to, kur jie gyventų ir kokios 
valstybės piliečiai būtų. 

Pirmoje deklaracijoje Lietuva apibūdinama kaip 
tautinė valstybė: „Valstybė yra išraiška tautos teisės 
gyventi. Ji yra natūrali tautybės saugotoja: ji gina 
tautos teritoriją, globoja josios gyventojus, remia 
visą tautinę kultūrą“*“. Visai nuosekliai vėlesnėje 
deklaracijoje rašoma: „Kiekvienas į Lietuvą atvykęs 
išeivis įgyja visas Lietuvos piliečio teises. Grįžtantieji 
ar tik laikinai atvykstantieji į Lietuvą užsienių lietu- 
viai turi būti laisvi nuo vizų ir muitų mokesčių, taip 

* „Naujoji romuva“ 1939 m. keliuose numeriuose skelbė 


įvairius atsakymus į anketą „Kaip įsivaizduojat Lietuvos ateitį?“ 
*8 Į organiškosios valstybės kūrybą. — P. 170. 

pat ir nuo bet kurių kitų svetimšaliams taikomų 
prievolių“*?, 

Tad tautinėje valstybėje iškyla tautinių mažumų 
klausimas. Teisingai sutvarkyta tautinė valstybė rū- 
pinsis ir globos visus jos piliečius, nepaisydama jų 
tautinio tapatumo; tokia valstybė nesirūpins tauti- 
nių mažumų kaip bendruomenių išlikimu, jeigu 
tai nesuderinama su savosios tautos interesais. Tau- 
tinė valstybė, pavyzdžiui, skatins savo tautiečius grįžti 
arba skirs lėšų svetur gyvenančių kultūrai išsaugoti, 
nors visa tai ir silpnintų tautinių mažumų kaip 
bendruomenių padėtį. Izraelis čia aiškus pavyzdys: 
palestiniečių gyvenami rajonai kolonizuojami, apgy- 
vendinami iš svetur atvykę žydai. Ši politika Izraelį 
ženklina kaip tautinę valstybę. 

Maceinos šovinizmo klausimą galėtume išspręsti 
tik analitiniu būdu, šovinistu laikydami bet kurį 
tautinės valstybės apologetą. Bet tokiu atveju Ma- 
ceina būtų ne vienas. Turėtume nuodugniai ištirti 
tautinės valstybės moralinę vertę ir palyginti ją su 
kitomis valstybės koncepcijomis. Jau žinome, kad 
Šalkauskis ir Pakštas tautinių mažumų klausimą 
sprendė kultūrinės autonomijos forma. Jos dvasią 
1930 m. Šalkauskis išreiškė tvirtinimu, kad Lietuva 
turi atsižvelgti į savo teritorijos „daugiakalbiškumą“ 
ir savo „politiką vesti kultūrinio ir politinio federa- 
lizmo linkme“““, Taip pat žinome, jog autonomija 
yra 1936 m. deklaracijoje, o vėlesnėje deklaracijoje 
Lietuvos politika subordinuojama tarptautinėms 
mažumų teisių deklaracijoms, kurios mažumoms 
garantuoja beveik tas pat teises kaip ir kultūrinė 
autonomija. Vadinasi, tautinių mažumų nariai Lie- 
tuvoje turėtų visas piliečių teises ir kai kurias jų 
bendruomeninį tapatumą išlaikančias institucijas. 
Maceina abidvi deklaracijas pasirašė. Nežinoma, ar 
jis parašė mūsų aptariamas deklaracijų vietas. 

Visur rasime beveik tuos pačius tautas formuo- 
jančius veiksnius: rasę, gyvenamąją aplinką, istorinį 
likimą, bendruomeninį jausmą. Vieni teoretikai 
pabrėžia vieną veiksnį, kiti kitą, tačiau visų savose 
tautos sampratose minimi beveik tie patys elemen- 
tai. Galimas daiktas, Maceina daugiau negu kiti 


* Į pilnutinę demokratiją. - P. 37. 
* Šalkauskis S. Rinktiniai raštai. - Roma, 1991. - P. 368. 

akcentavo rasinį momentą. 1933 m. jis rašė: „Gali- 
ma drąsiai tvirtinti, kad kiekviena tauta materia- 
line atrama turi rasinį vieningumą“. Ir tuojau pat 
pabrėžė, kad rasinio vieningumo negalima maišyti 
su rasiniu grynumu. Tarp civilizuotų tautų rasine 
prasme nėra grynų tautų, nes istorijoje rasės maišėsi. 
Tautos atsiranda tada, kai rasės susilieja ir sudaro 
„vienybę“, tam tikrą „išvestinę rasę“. Todėl ameri- 
kiečius turime laikyta „tampančia tauta“, nes tenai 
įvairios rasės dar nėra susiliejusios. „Tauta visų pirma 
privalo būti gamtinis vienetas, ant kurio vėliau su- 
siformuoja tauta, kaip kultūrinis vienetas.“** Rasėms 
maišantis toliau, tautos gali prarasti savo vienin- 
gumą ir iširti. Keleriais metais vėliau Maceina prita- 
ria minčiai, jog valstybė gali rūpintis ir savo tautos 
zoologiniu pagrindu. 1939 m. jis rašė: „Dėl to tam 
tikri nuostatai, draudžią skirtingos rasės vedybas, 
reikalaują fizinės kultūros, švietimo priežiūros ir 
kontrolės yra reikalingi ir prasmingi“. Ar šitaip 
rašydamas Maceina pasilieka nuosaikus, man ne- 
aišku, nes tuojau po to jis mini asimiliaciją, kaip 
vieną iš galimų tautinių mažumų klausimo spren- 
dimų. Manyčiau, jog dažnai asimiliaciją skatina kaip 
tik mišrios vedybos. Panašūs svarstymai, galima pri- 
durti, turi savo specifinį kontekstą: Maceina turi 
omenyje mažų tautų pastangas išsilaikyti. 

Jau 1933 m. Maceina manė Hitlerį esant pavo- 
jingą ir savo tautos sampratą skyrė nuo vokiečių. 
Jis tvirtino, jog rases nelygiaverčiomis laikančios 
teorijos „tarnauja ir nacionaliniam karščiui žadinti, 
kaip dabar matome hitleriškam sąjūdyj. Bet dėl 
rasinio skirtumo nė viena tauta neįgauna didesnio 
vertingumo ir teisės vyrauti kitų tautų sąskaiton“"!. 
„Tautų lygybės idėja, — nusiskundžia Maceina ki- 
toje vietoje, — vokiečiuose neturi nei pasisekimo, 
net nei pripažinimo.“* Čia jis pagalbon šaukiasi 
krikščionybės, kuri žmogaus sielą, jo dvasinį pradą 
kildina ne iš gamtos. Panašiai kaip ir Reinys, jis 
nemato galimybės vokiečių rasizmą derinti su krikš- 


* Maceina A. Tautinis pašaukimas |) Židinys. - 1933. - Nr. 8- 
9.- P. 103. 

“Maceina A. Tautairvalstybė]/ Naujoji romuva. - 1939.- Nr. 
11. - P. 229. 

“ Maceina A. Tautinis pašaukimas. — P. 103. 

“Maceina A. Atitautinimas irjo būdai! Židinys. - 1983. - Nr. 

čionybe: „Dėl to krikščioniškasis istorijos filosofijos 
supratimas neneigia rasinių skirtumų, kaip iš viso 
neneigia kūno įtakos sielai. Bet iš kitos pusės, jis 
dėl to nesuskirsto tautų į viešpataujančias ir vergau- 
jančias, kaip tai padaro rasizmo atstovai“. Negalime 
paneigti rasinių skirtumų, tačiau jie „etiniam žmo- 
gaus vertingumui neturi nė menkiausios įtakos“"*, 

Tautų lygybę Maceina pabrėžė, mesianizmą skir- 
damas nuo svarstymų apie kiekvienos tautos savitą 
kultūrinę misiją. Jo nuomone, kiekviena tauta turi 
savo pašaukimą, tačiau dėl to vienos tautos negali- 
me iškelti virš kitų. Tai būtų mesianizmas, L. y. 
tikėjimas „gelbimąja savo tautos galia““*, 

Panašias mintis Maceina reiškė kitame 1933 m. 
straipsnyje „Atitautinimas ir jo būdai“, turėdamas 
mintyje Klaipėdos kraštą ir Lenkijos pasienį. Atitau- 
tinti tegalima tenai, kur dar yra išlikę senosios 
kultūros likučiai ir kur skirtingos rasinės grupės 
dar nėra visiškai susiliejusios, nors toks rasių mai- 
šymasis jau vyksta dėl „mišrių vedybų“. Kur tokių 
mišinių nebėra, atitautinimo pastangos neturi pras- 
mės. Išvertus į mūsų laikų kalbą, Maceina kreipė 
dėmesį į regionus, kur jokia tautinė sąmonė dar 
nevyrauja. Tik tokie regionai tetinka atitautinimo 
darbui. Čia tegalima vartoti pedagogines priemo- 
nes, nes prievarta ir draudimai teigiamų rezultatų 
neduoda. Taip pat turime gerbti vietinę kultūrą, 
nes atitautinant svarbu keistis kultūrinėmis ver- 
tybėmis“*, 

Nežinant konkrečių detalių, kurios atsirastų tik 
verčiant tokias bendras gaires įstatymais, sunku nu- 
statyti, ką Maceina tikrai turėjo galvoje, nes tauti- 
nių mišinių esama labai įvairių, kaip ir pedagoginių 
priemonių. Tačiau galima Maceiną suprasti, kaip 
paprastai Lietuvos politikus skatinantį steigti mo- 
kyklas ir kitas socialines įstaigas, prioritetą teikti 
mišriems rajonams. Tokią liberalesnę interpreta- 
ciją siūlo jo mintis, jog atitautinant reikia vartoti 
ne prievartą, bet „pralenkimo“ politiką. Atitautina- 


1.- P. 23. 

* Maceina A. Tautinis pašaukimas. — P. 103. 

* Ibid. - P. 99. 

* Maceina A. Atitautinimas irjo būdai || Židinys. —1933.- Nr. 
2.- P. 28. 

mieji turi atlietuvėti savo natūralaus kultūrinio vys- 
tymosi eigoje. 

Šia proga Maceina išdėsto kai kuriuos bendres- 
nius savo tautos filosofijos momentus. Žmonės, jo 
nuomone, nėra apskritai žmogiški, bet su kultūra 
santykiauja per tautą, o tautos „skiriasi fiziniu savo 
tipu ir dvasiniu savo charakteriu“. Kosmopolitiz- 
mas nori žmoniją paversti „vienlype mase“, bet 
istorija eina kita linkme prie tautų „ištobulinimo“ 
ir „kartu suderinimo vienos su kita į vieną puikų 
visuotinės žmonijos vainiką“““. Nei mintis, nei me- 
tafora nėra originalios — Maceina tai parašė būda- 
mas dvidešimt penkerių metų, — tačiau nuvalkiota 
metafora nėra nacizmo rodyklė, ypač atsižvelgus į 
tai, jog filosofas jos griebėsi ką tik nusiskundęs 
vokiečiais, nepripažįstančiais tautų lygybės. 

Galima spėlioti, jog baigiantis dešimtmečiui ir 
Lietuvos padėčiai vis sunkėjant, ir stebint tiek Lie- 
tuvos vokiečių, tiek lenkų politinę veiklą, Maceina 
jautė vis didėjantį savigynos reikalą ir tautinių ma- 
žumų atžvilgiu darėsi mažiau tolerantiškas. Tačiau 
jo pagrindinė nuostata nepasikeitė. 1939 m. vasarą, 
ieškomas prieš tautininkus nukreiptos sąjungos su 
liaudininkais, Maceina kartojo valstybę esant pa- 
lenktą žmogaus asmenybei: „tas įsitikinimas yra pa- 
grindinis, kuris katalikus suveda su liaudininkais ir 
kuris juos skiria nuo vad. fašistiškai nusiteikusių 
srovių, valstybę pastatančių aukščiau už žmogaus 
asmenybę““". 

1939 m. „Naujojoje romuvoje“ jis paskelbė straip- 
snį „Tauta ir valstybė“, iš kurio buvo paimta pasta- 
ba apie mišrių vedybų pavojų. Čia jis pakartojo, jog 
tauta yra „sukurta rasės, gyvenamosios aplinkos ir 
istorijos likimo“ ir prideda savo fašizmo kritiką: 
„Šiandien daugelyje valstybių totalizmas reiškia ne 
tautos išplėtimą viešajame gyvenime, ne tautos per- 
kėlimą iš subjektyviojo į objektųjį gyvenimą, bet 
šiandien totalizmas reiškia tam tikros ideologijos, 
tam tikros partijos, net atskirų asmenų nusistatymo 
brukimą į viešąjį gyvenimą“. „Totalumas tautinėje 


“8 Ibid. - P. 94. 

* Dirmeikis B. T. Gyvenimas be pasaulėžiūros || Vairas. — 
1939. - Nr. 25. — P. 468. Dirmeikis kritikuoja Maceinos straipsnį 
„Lietuvos žiniose“. 

valstybėje yra ne kas kita, kaip viešojo gyvenimo 
persunkimas tautiniu pradu.“"* Taigi, nors truputį 
retoriškesnė, mintis ta pati: Lietuva yra tautinė 
valstybė, kurioje atsispindi lietuvių kultūra ir kuri 
globoja ir gina lietuvių tautos interesus. Nėra čia 
užuominų apie kultūrinę autonomiją, tačiau Macei- 
na teigia, jog teisiniu požiūriu visi piliečiai, nepai- 
sant jų tautinio tapatumo, turi tas pačias teises. Jis 
rašo: „Tautiečiai yra tikri naujosios valstybės nariai, 
ovisi kiti yra tiktai valstybės gyventojai. Jie gali nau- 
dotis visomis tautiečių teisėmis, bet negali turėti tų 
pačių privilegijų kaip tautiečiai“. Kokios būtų tos 
tautiečių privilegijos, jis nepaaiškina. Tačiau Macei- 
na akcentuoja tautinės valstybės vaidmenį formuo- 
jant tautinę kultūrą, ir galima spėti, jog jis turi 
omenyje ypatingą savos tautinės kultūros rėmimą. 

Jo nuomone, geriausia padėtis, kai valstybės ribos 
sutampa su tautos ribomis. Lietuvoje yra įvairių 
tautinių mažumų, kurių veikla 1939 m. Maceinai 
kelia rūpestį. Tautinių mažumų klausimą galima 
spręsti trimis būdais. Pirma, svetimtaučius galime 
„ijungti į tautos kultūrą ligi nutautimo“. Turbūt 
net neverta pastebėti, jog vien ši nuostata skiria 
Maceiną nuo nacių, bandžiusių ne asimiliuoti, bet 
išvalyti. Ji artima dabartinei JAV praktikai, kai su 
valdžios parama stengiamasi kuo greičiau naujus 
ateivius išmokyti anglų kalbos ir juos įjungti į krašto 
gyvenimą. Antra, svetimtaučius galima iškelti į savo 
valstybę. Neradau duomenų, jog Maceina norėtų 
vartoti prievartą, o be prievartos tai negali būti 
daugiau negu parama norintiems emigruoti. Gali- 
ma pridurti, jog tokį tautinių mažumų klausimo 
sprendimą siūlė tuometiniai sionistai. Trečia, Ma- 
ceinos galimybė yra jiems leisti pasilikti „kaip sve- 
čiams, bei besinaudojantiems prieglaudos teisė- 
mis“"", Šios trečios galimybės jis neryškina, ir ne- 
žinant, ką konkrečiai jis turi galvoje, prieglaudos 
bei svečių teisės galėtų apimti ir kultūrinę autono- 
miją. Kiekvienu atveju joms, atrodo, priklauso ir 
individualios piliečių teisės. 


* Maceina A. Tauta ir valstybė. — P. 229. 
 Ibid. — P. 229. 
"V Ibid. - P. 230. 


